stanford-oval/wikipedia huggingface dataset:
Weak two bid
היסטוריה

למרות שבתחילת ההיסטוריה של משחק הברידג' הכרזות בגובה 2 תארו ידיים חזקות יותר מאשר הכרזות בגובה 1, כבר בשנת 1910 נוסה הרעיון של שימוש בהכרזה חלשה בגובה 2 על ידי ג'י בי אלוול (J.B. Elwell.) בשנת 1940 שולבה הכרזה זו בשיטת Vanderbilt Club. השחקן האמריקאי הווארד שנקן שנולד ב-1930 ונפטר ב-1979 פיתח את הגרסה המודרנית של הכרזת Weak Two בתפיסה הדומה לתפיסה שהייתה בשיטת Vanderbilt Club. 


בשיטת ההכרזה שפיתח צ'ארלס גורן כל הכרזה בגובה 2 הייתה הכרזה חזקה. בשיטות מודרניות יותר הכרזה של ♣2 תיארה ידיים חזקות מה שאיפשר שימוש בהכרזות של ♥2, ♠2 ובחלק מהמקרים גם ♦2 בידיים חלשות.
מטרת ההכרזה ותנאים נדרשים להכרזה

קונבנציה זו מתקיימת על ידי הכרזת פתיחה 2 במייג'ור


מטרות הכרזת Weak two הן:
להפריע ליריבים במציאת חוזה מתאים למשחק משום שלאחר ההכרזה הם צריכים להתחיל להכריז בגובה 2 או בגובה 3.
לתת מידע מדויק ככל האפשר לשותף על חוזק ומבנה היד - ההכרזה היא הכרזת Limit, כלומר: מגדירה טווח ידוע וצר יחסית של נקודות ובנוסף לכך היא מתארת באופן מדויק את מספר הקלפים בסדרה הארוכה שביד המכריז.
Lead Directing - ההכרזה מהווה רמז לסדרה בה רצוי להוביל.
קיימים הבדלים בין זוגות שונים ביחס למצבים בהם מכריזים הכרזה כזו. התנאים הנדרשים, על ידי רוב זוגות השחקנים על מנת להכריז הכרזת Weal Two הם:
לפותח יש 6 עד 10 נקודות
לפותח שישה קלפים בסדרה שהוכרזה
לפותח יש שני נכבדים (נכבד הוא JT ,A, K, Q) בסדרה
לפותח אין ארבעה קלפים או יותר בסדרת מייג'ור שאינה הסדרה בה הכריז Weak two
תשובות לפתיחה

התשובות לפתיחה Weak two הן בהתאם למספר הנקודות ולחלוקה לסדרות של שותפו של הפותח:
עם יד חלשה הוא עשוי להכריז Pass. במידה שיש לו יד חלשה והתאמה בסדרה ששותפו הכריז הוא עשוי להמשיך בהכרזת הפרעה באותה סדרה בגובה 3.
עם יד חזקה ולפחות שני קלפים בסדרה שהכריז שותפו הוא עשוי להכריז משחק מלא בסדרה.
עם יד חזקה ועוצרים בכל הסדרות הוא עשוי להכריז 3NT.
עם מספר נקודות שעשוי להספיק לבחינת אפשרות למשחק מלא הוא עשוי להשתמש במספר קונבנציות שהנפוצה בהן היא אוגוסט (באנגלית Ogust) המפורטת בהמשך.
אוגוסט

אוגוסט באנגלית Ogust היא קונבנציה הקרויה על שמו של שחקן הברידג' האמריקאי Harold A. Ogust. 


בקונבנציה זו משתמש שותפו של הפותח Weak Two כאשר יש לו יד חזקה והוא שוקל להכריז משחק מלא או אפילו סלאם. הקונבנציה נועדה לבירור חוזק ידו של הפותח Weak Two וחלוקת הנקודות שבידו בין הסדרה שהוכרזה על ידו לבין סדרות אחרות. המשתמש בקונבנציה מנסה לקבל מידע שיעזור לו לקבל את ההחלטות הבאות:
האם יש מספיק נקודות למשחק מלא או לסלאם? אם הפותח פתח עם מספר נקודות נמוך בטווח הנקודות המוגבל שהבטיח לא רצוי להכריז משחק מלא. אם פתח עם מספר נקודות בחלק העליון של הטווח ניתן להכריז משחק מלא.
האם החוזה צריך להיות ללא שליט או עם שליט בסדרה אותה הכריז הפותח? אם הנקודות מרוכזות בסדרה בה פתח הפותח ייתכן כי חוזה עם סדרה זו כשליט עדיף על חוזה ללא שליט.
שתי השאלות הנ"ל אינן בלתי תלויות. ישנם מקרים בהם קבלת ההחלטה של המשיב לפותח Weak Two תלויה בשילוב שני הגורמים: מספר הנקודות ואופן פיזורן.
התערבות לאחר הכרזת Weak Two

כאמור הכרזת Weak Two מקשה על היריבים למצוא את החוזה המתאים להם, משום שדו-השיח ביניהם קצר יותר ומתחיל בגובה 2 או בגובה 3.בכל זאת לאחר הכרזת Weak Two, יריב של המכריז יכולים להתערב בהכרזה כאשר הקלפים בידו מצדיקים זאת. 


גם במקרה זה אופן הכרזת התערבות נקבע על ידי כל זוג ועשויים להיות הבדלים במשמעויות אותה הכרזה אצל זוגות שונים.
דוגמה לשיטה מקובלת להכרזה והתנאים לביצוע הכרזות על פי השיטה מפורטת להלן:
הכרזת סדרה אחרת מחייבת לפחות חמישה קלפים בסדרה ולפחות 12 נקודות.
הכרזת Takeout Double מחייבת לפחות 14 נקודות, קוצר בסדרה שהוכרזה על ידי הפותח (לכל היותר שני קלפים בסדרה) ולפחות שלושה קלפים בכל אחת מהסדרות האחרות.
2NT - יד מאוזנת עם 16-18 נקודות ועוצר בסדרה שהוכרזה על ידי היריב.
הכרזה של סדרה בקפיצה, למשל: ♠3 לאחר פתיחה של ♥2 מחייבת 6 קלפים בסדרה ו-15 עד 17 נקודות
Cue Bid, כלומר: הכרזה בגובה 3 של הסדרה שהוכרזה על ידי היריב, מבטיח 16-18 נקודות ללא עוצר בסדרת היריב וסדרת מינור ארוכה וחזקה כך שלמכריז יש 8 לקיחות מובטחות.
3NT - מבטיח 16-18 נקודות, עוצר בסדרת היריב וסדרת מינור ארוכה וחזקה כך שלמכריז יש 8 לקיחות מובטחות.
4NT - יד חזקה (עם הרבה נקודות) ולפחות חמישה קלפים בכל אחת מסדרות המינור. השותף של המתערב בהכרזה צריך לבחור את סדרת המינור העדיפה עבורו והאם החוזה במשחק מלא בגובה של 5 או סלאם.
♣4 - יד חזקה עם לפחות 16 נקודות. לפחות חמישה קלפים ב♣ וחמישה קלפים ב ♠.
♦4 - יד חזקה עם לפחות 16 נקודות. לפחות חמישה קלפים ב♣ וחמישה קלפים ב ♠.
ראו גם

Preemptive bid
Multi two diamonds
אוגוסט (ברידג')
סטיימן (ברידג')
ג'קובי טרנספר
Michaels cuebid
Inverted minors
לקריאה נוספת

מוטי גלברד, ברידג' הכרז בדרך הנכונה הכרזות מתקדמות וקונבנציות חלק ג', הוצאת המחבר, 2010, עמודים 90-121
הערות שוליים

↑  יש שמשחקים את הקונבנציה גם בסדרת ה ♦.
↑  מהתנאי האחרון אפשר לחרוג במצבים בהם השחקן המכריז ושותפו במצב לא-פגיע והשותף כבר הכריז Pass
אינוקנטיוס החמישי

שלט האצולה האפיפיורי של אינוקנטיוס החמישי
אינוקנטיוס החמישי (בלטינית: Innocentius V;‏ 1225 – 22 ביוני 1276) היה האפיפיור מ-21 בינואר 1276 עד מותו.
ביוגרפיה > ראשית חייו

פייר דה טארנטייז נולד בשנת 1225 בשמפאני-אה-וזואז, שהשתייכה לרוזנות סבויה. מאז 1264 הוא היה ראש מחוז של המסדר הדומיניקני. בשנת 1272 הוא מונה לארכיבישוף של ליון, ובשנת 1273 מונה לחשמן בישוף של אוסטיה. הוא היה גם פרופסור באוניברסיטת סורבון בפריז. כתלמיד של תומאס אקווינס ואלברטוס מגנוס הוא התפרסם בתחום המדע עם שם גדול יותר מאשר היה לו במהלך כהונתו. במהלך תקופה זו הוא קיבל את התואר דוקטור famosissimus.
הוא נבחר לאפיפיור ב-21 בינואר 1276, יום אחד בלבד אחרי כינוס המועצה, אשר התכנסה לראשונה על פי הכללים הקפדניים של קודמו גרגוריוס העשירי, ולפיהם הקרדינלים לא הורשו לעזוב את הבניין לפני שנבחר אפיפיור חדש. אינוקנטיוס היה הדומיניקני הראשון שנבחר לאפיפיור. אף על פי שנטה לנייטרליות, העד מהרה הוא נסחף בהשפעתו של שארל הראשון, מלך נאפולי וסיציליה, שהתגורר כסנטור רומי ברומא. כמו כן הוא תמך בשביעות רצון במדיניותו כלפי רודולף פון הבסבורג, והוא גם ניסה לשווא להגביר את איחוד הכנסייה עם ביזנטיון.
אינוקנטיוס כיהן תקופה קצרה בלבד, וב-22 ביוני 1276 הוא מת ברומא, ובמקומו נבחר לאפיפיור אדריאנוס החמישי.
אורורניס

| אורורניס |
| --- | --- |
 
תקופה
יורה עליון, 160 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
קבוצה:: אביאלאה
משפחה:: אנכיאורניטיים
סוג:: אורורניס
מינים
 Aurornis xui
שם מדעי
 Aurornis ‏גודפרוי, 2013

אורורניס (שם מדעי: Aurornis, "אורורה" מלטינית="שחר", "אורניס" מיוונית "עוף") הוא סוג נכחד של דינוזאור קטן-גוף מקבוצת אביאלאה, שחי בתקופת היורה, כ-160 מיליון שנה לפני זמננו.
אורורניס היה דינוזאור מנוצה, והמאובן שלו מראה נוצות פלומה על זנבו וצווארו. הוא אחד הדינוזאורים המנוצים הקדומים ביותר המוכרים למדע, קדום אף מארכאופטריקס, הנחשב לעיתים לעוף הראשון. על פי מאפייני שלד רבים של אורורניס, הוא מסווג בין חבריה הקדומים ביותר של האביאלאה, קבוצה של דינוזאורים מנוצים שמהם התפתחו העופות. הוא עשוי להיות אב קדמון ישיר של הארכאופטריקס, ודרכו של כל העופות בני-ימינו.
גילוי

מאובן יחיד של אורורניס התגלה בשנת 2013 בתצורת טיאוג'ישאן במחוז ליאונינג שבסין, על ידי צוות בינלאומי של פלאונטולוגים מבלגיה, בריטניה, איטליה, סין וצרפת. המאובן, שקיבל את הסימון הקטלוגי YFGP-T5198, מראה את השלד כולו ברמת פירוט גבוהה מאוד, וכן רישומי נוצות פלומה על הזנב, הצוואר והחזה. שם הסוג "אורורניס" הוא הלחם של המילה הלטינית "אורורה" ("שחר") והמילה היוונית "אורניס" ("עוף"), ונבחר כדי לבטא את המקום שתופס הסוג בראשית העץ האבולוציוני של העופות. שם המין "שׂ'וּאי" נבחר לכבודו של שׂ'וּ שִׂינְג, פלאונטולוג סיני שתרם רבות לגילוי וחקר של דינוזאורים מנוצים. גילוי אורורניס פורסם בכתב העת המדעי היוקרתי נייצ'ר במאי 2013.
תיארוך

מאובן אורורניס התגלה בתצורת טיאוג'ישאן, המתוארכת בשיטה הרדיומטרית ארגון-ארגון לגיל של כ-160 מיליון שנה לפני זמננו, בתור היורה התיכון. חשיבות תיארוך זה היא בהיותו קדום מזה של הדינוזאורים המנוצים שהתגלו לפני-כן בתצורות יישיין וג'יופוטאנג בליאונינג (כ-125 עד 110 מיליון שנה לפני זמננו, בקרטיקון התחתון), וקדום אף משל ארכאופטריקס, הנחשב לעיתים קרובות לעוף הראשון.
אנטומיה ומורפולוגיה

בדומה לארכאופטריקס, אורורניס הוא בין הדינוזאורים הקטנים ביותר הידועים למדע, בערך בגודל של עורב. אורך המאובן הוא כ-50 סנטימטרים, כמחצית מכך אורכו של הזנב.
בדומה לארכאופטריקס, לאורורניס היו זרועות ארוכות יחסית, עם אצבעות בלתי מאוחות מצוידות בטפרים, מקור בעל שיניים, וזנב ארוך בעל חוליות רבות בלתי-מאוחות, בניגוד לשלד הזנב הקצר ומאוחה של עופות בני ימינו. המאובן מראה בבירור רישומי נוצות פלומה על הזנב, החזה והצוואר, אך בניגוד למאובני ארכאופטריקס אינו מראה רישומי אברות תעופה על הזרועות והזנב.
אבולוציה

חשיבותו המרובה של אורורניס לפיענוח האבולוציה של העופות נובעת בחלקה מן התיארוך הקדום שלו, כ-160 מיליון שנה לפני זמננו, בתור היורה התיכון. בניגוד למרבית סוגי הדינוזאורים המנוצים שהתגלו עד היום, אורורניס קדום מארכאופטריקס, המתוארך לתקופה של 150 עד 145 מיליון שנה לפני זמננו. יתר-על-כן, המאובן המפורט להפליא של אורורניס איפשר למגליו לחשב את העץ האבולוציוני של הדינוזאורים המנוצים והעופות הקדומים על פי כמעט 1,500 מאפיינים מורפולוגיים של השלד, לעומת כ-200 מאפיינים בלבד בחישובים קודמים.
על פי עץ זה חישבו מגלי אורורניס שהוא ממוקם בבסיסה של שושלת האביאלאה, ביחד עם אנכיאורניס ושיאוטינגיה, ומעט לפני ארכאופטריקס. לעומת זאת מצא החישוב שדינוזאורים מנוצים אחרים, כמו אפידקסיפטריקס, קבוצת הטרודוניים וקבוצת הדרומאוזאוריים, הן ענפים צדדיים שלא היו אבות ישירים של העופות.
דינוזאוריה
תרופודה (Theropoda )
פאראבס (Paraves ) - לפני כ-175 מיליון שנה
סקנסוריופטריגיים (Scansoriopterygidae )
אפידקסיפטריקס (Epidexipteryx hui) (יורה 151)
אאומנירפטוריים (Eumaniraptora ) - לפני כ- 173 מיליון שנה
דרומאוזאוריים (Dromaeosauroidea)
טרודוניים (Troodontidae)
אביאלאה (Avialae ) - לפני כ-170 מיליון שנה
אורורניס (Aurornis xui ) (יורה 160)
אנכיאורניס (Anchiornis huxleyi ) (יורה 161)
ארכאופטריקס (Archaeopteryx lithographica ) (יורה 145)
שיאוטינגיה (Xiaotingia zhengi ) (יורה 160)
ג'הולאורניס (Jeholornis prima ) (קרטיקון 125)
פיגוסטיליה (Pygostylia ) (לפני כ-131 מיליון שנה)
עופות בתראים (Neornithes) - לפני כ-80 מיליון שנה, כוללים את כל העופות בני זמננו
ראו גם

ארכאופטריקס
אפידקסיפטריקס
דינוזאורים מנוצים
הערות שוליים

1 2 3 4  Godefroit, P. et al (2013) "A Jurassic avialan dinosaur from China resolves the early phylogenetic history of birds" Nature, doi:10.1038/nature12168
אזרח אמריקאי

ערך זה עוסק בסרט ישראלי. אם התכוונתם לחוק האזרחות האמריקאי, ראו .
| --- | --- |

עטיפת הסרט
 בימוי:  איתן גרין
 הופק בידי:  מרק רוזנבאום אבי קליינברגר
 תסריט:  איתן גרין
 עריכה:  ערה לפיד
 שחקנים ראשיים:  גיא גארנר איצ'ו אביטל
 מוזיקה:  עדי רנרט
 צילום:  דני שניאור
 מדינה:  ישראל 
 שיטת הפצה:  וידאו על פי דרישה 
 הקרנת בכורה:  1992
 משך הקרנה:  102 דקות
 שפת הסרט:  עברית, אנגלית
 סוגה:  סרט דרמה 
 דף הסרט ב־IMDb
 
אזרח אמריקאי הוא סרט קולנוע ישראלי עלילתי, שיצא לאקרנים בשנת 1992. את הסרט ביים איתן גרין, על פי תסריט שלו.
עלילה

הסרט מספר על כדורסלן זר אמריקאי (מייקל) פצוע, שמגיע בשלהי הקריירה למכבי אשדוד שנמצאת בליגה השנייה. וכתב ספורט בן העיר (יואל), "משוגע" לכדורסל, שאינו מפריד בין חובת הדיווח לבין אהדתו לקבוצת הכדורסל המקומית, ולשחקנה האמריקאי. ולמרות הרקע השונה שלהם הם מתיידדים. האמריקאי לומד להכיר את עקלקלותה של פוליטיקת הספורט המקומית בישראל וידידו העיתונאי נסחף לשעה קלה לאשליית הנגיעה באמריקה האמיתית. יואל מוזמן לנהל את הקבוצה ומבין שאין הוא יכול להיות כל מה שהוא רוצה. במקביל לניפוץ חלומות העלייה של הקבוצה והקרע שנוצר בין השחקן להנהלה, העיתונות והקהל המקומי. הסרט מהווה חלון ראווה לחוליים רבים של הענף ולחיי הבדידות שמציע הכדורסל המקצועני לנוודים האמריקאים.
גיא גארנר
איצ'ו אביטל
גיא גארנר
גיא גארנר
שחקנים

| שחקן | תפקיד |
| --- | --- |
גיא גארנר: מייקל פיטרסון
איצ'ו אביטל: יואל לוי
אווה חדד: רחל לוי
חיים בנאי: אמנון
דוד ברוך: שמעון
רפי אדיר: יגאל דרור
דני רוט: רמי
אייל שיראי: שמחה
מנשה ורשבסקי: מר קאופמן
מיכל זוארץ: מזכירה של אמנון
דורון צברי: אוהד הקבוצה

שחקני משנה: ארט האוזי, גיא גורן, גאולה לוי, איילה נוימן, סוליטה רודריגז, צביקה קורמן ויונתן ריגר (בנו של שימי ריגר).
הסרט הופק בתמיכת קרן הקולנוע הישראלי ורשות השידור.
הערות שוליים

↑  חגי לוי, אדון עס סלים, חדשות, 15 במאי 1991
Love Yourself

"Love Yourself" (בעברית: "תאהבי את עצמך") הוא שיר שהוקלט על ידי הזמר-יוצר הקנדי ג'סטין ביבר מתוך אלבום האולפן הרביעי שלו, Purpose. השיר יצא לאור כסינגל שיווקי ב-9 בנובמבר 2015, וכסינגל הרשמי השלישי של האלבום ב-7 בדצמבר 2015. הוא נכתב על ידי אד שירן, בנימין לוין וביבר, והופק על ידי לוין.
רקע וכתיבה

ב-29 בספטמבר 2015, במהלך ריאיון לתוכנית הבוקר "Sunrise" (אנ') חשף ג'סטין ביבר כי הזמר-יוצר והמלחין הבריטי אד שירן, כתב שיר המיועד לצאת כחלק מאלבומו הבא של ביבר.
מאוחר יותר, במהלך ריאיון של ג'סטין לרשת הרדיו הבריטית "Capital FM" (אנ'), חשף פרטים נוספים על השיר ואמר: ”זה רק אקוסטית, שום דבר אחר, רק גיטרה אקוסטית.. זה השורשים שלי, בהתחלה שלי נהגתי לנגן בגיטרה, לשיר ולעשות קאברים ביוטיוב”. הוא אף שיבח את אד שירן ואמר: ”אני חושב שהוא אחד מהכותבים המוכשרים ביותר בתעשיה כרגע, אז רק לקבל את הקלט שלו, את הסיפורים שלו ואת הסיפורים שלנו, לחברם יחד ולהגיד "מה עברת?" ואז לספר את אותו הסיפור..”.
בריאיון הבא לאותה רשת הרדיו, התייחס ביבר לשיתוף הפעולה שלהם ואמר: ”זה היה תהליך, רק להפגיש אותנו, אתה יודע, באותו חדר, כי עשינו הרבה מזה בנפרד. הוא בחור טוב, סופר מוכשר, כותב שירים ממש מעולה, אז רק להיות מסוגל לעבוד עם רמה כזאת של כותב שירים היה ממש ממש מדהים”.
ב-2017, כשנתיים לאחר צאת השיר, חשף אד שירן ברדיו 97.1 AMP כי "Love Yourself" נכתב במקור עבור האלבום ÷ שלו.
זה היה שיר שכתבתי עבור Divide. אבל זה פשוט לא היה מצליח... ואז ג'סטין לקח את זה, עשה את הדברים שלו עם זה, שיחרר את זה כסינגל והפך את זה למה שזה. זה הפך משיר שלעולם לא היה יוצא לאור לשיר הגדול ביותר בשנה שעברה - הוא פשוט הפך למספר 1 של בילבורד ל-2016 במשך השנה כולה, והיה מועמד לשיר השנה בגראמי, זה רק מראה לך שלא תמיד צריך למחוק דברים
המקור באנגלית
That was a song I had written for Divide. It just wouldn’t have made it... And then Justin took it and did his thing on it, and released it as a single and made it what it is. So going from a song that would have never been released to [being] the biggest song of last year — it just became Billboard‘s #1 of 2016 of the whole year, and [was] nominated for Song of the Year at the GRAMMYs — it just shows you that you shouldn’t always write stuff off
כמו כן, במרץ של אותה השנה חשף שירן כי בכוונתו גם היה שהזמרת ריהאנה תבצע את השיר אך לאחר שראה את ביצועיו של ביבר החליט כי הוא זה שמתאים.
רקע וכתיבה > יציאה לאור

ב-9 בנובמבר 2015 הושמע "Love Yourself" לראשונה, ברדיו "Beats 1" (אנ') של אפל מיוזיק יחד עם השיר "The Feeling" מאותו האלבום. השיר היה זמין באותו יום באפל מיוזיק בתור סינגל שיווקי של אלבום האולפן הרביעי של ג'סטין, Purpose, ומאוחר יותר הוא הוכרז כסינגל השלישי של האלבום.
השיר

"Love Yourself" נכתב בעיקר על ידי על ידי אד שירן, יחד עם ג'סטין ביבר ובני בלנקו שאף היה המפיק של השיר. הוא שיר פופ אקוסטי, אותו שר ביבר בליווי קולות רקע של אד שירן וכן בליווי גיטרה חשמלית וסולו חצוצרה בסופו. ותואר על ידי הרולינג סטון בתור הרצועה "הכי מאופקת והכי פחות אלקטרונית מהרצועות החדשות של ביבר" וכן תוארה כ"מרעננת" וכ"מחווה גסה".
מבחינה מילולית, השיר מדבר על מאהבת לשעבר אשר גרמה לכותב להרגיש עם עצמו לא בסדר ואף מתוארת כנרקיסיסטית כשביבר אומר: ”ילדה שאהבה את עצמה יותר מדי” ובפרה-פזמון הוא שר: ”אימי לא אוהבת אותך, והיא אוהבת את כולם. ואף פעם לא אהבתי להודות שעשיתי טעות. והייתי עסוק כל כך בעבודה שלי, לא ראיתי מה קורה, ועכשיו אני יודע, עדיף לי לישון לבד”. וממשיך בפזמון: ”כי אם את אוהבת, את איך שאת נראת, כל כך, הו בייבי, את צריכה ללכת ולאהוב את עצמך.” בעוד ש-"Love Yourself" תואר בהקשר זה על ידי רבים בתור: "fuck yourself" ואכן רבים מהקאברים שבוצעו החליפו בין המילים. ב-7 במרץ 2017, המלחין אד שירן הצהיר בתוכנית הטלוויזיה "המופע של הווארד סטרן" כי בתחילה הוא חשב על ריהאנה כזאת שתבצע את השיר וכי המילים המקוריות אכן היו "fuck yourself".
ביקורת

השיר ספג שבחים ביקורתיים רבים ממבקרי המוזיקה. אנדרו אונטרברגר ממגזין המוזיקה "Spin" (אנ') תיאר אותו כשיר הכולל "משמעות לירית חסרת תקדים לשירים של ביבר". לאה גרינבלט ממגזין הבידור אנטרטיינמנט ויקלי החמיאה לרצועה כאחת האהובות עליה מהאלבום. איימי דיווידסון מהאתר דיגיטל ספיי כינתה את השיר "בלדה רעילה ומרושעת להפליא". שלדון פירס ממגזין Complex תיאר אותו יחד עם "Sorry" כמציגים את "המיטב של ביבר" ואישר כי "Love Yourself" הוא "עצבני ומרושע" בעוד שבראד נלסון מאתר פיצ'פורק כתב כתב כי, מבחינה מילית, השיר "מרושע ומיותר, לא מצחיק ולא חכם".
מישל גסלני ממגזין Consequence כתבה כי השיר נשמע כפי שמצופה ממפגש בין שני המוחות האלו, בעוד שעורכת המגזין, ג'נין שולטס, כתבה כי הקרדיט ניתן לאד שירן.
בניגוד לשאר השירים של ביבר, "Love Yourself" לווה במעט כלי נגינה והתרכז יותר בקולו של ביבר, בעקבות כך הוא תואר על ידי הרולינג סטון בתור הרצועה "הכי מאופקת והכי פחות אלקטרונית מהרצועות החדשות של ביבר" וכן תוארה כ"מרעננת", וכ"מחווה גסה".
אף על פי שהשיר נכתב על ידי אד שירן, הועלו מספר רב של ספקולציות לגבי זהות המאהבת עליה מתכוון ביבר בשירו. בין השאר הוזכרו הזמרת האמריקאית והאקסית המפורסמת, סלינה גומז, הדוגמניות שאנטל ג'פריס (אנ'), ג'ייד פירס, וקנדל ג'נר.
ביקורת > רשימות סוף שנה וכל הזמנים

בנוסף, "Love Yourself" נכלל במגוון רשימות של "השירים הטובים ביותר" אשר פורסמו במהלך השנים.
| ארגון | רשימה | מיקום | ביבליוגרפיה |
| --- | --- | --- | --- |
| UDiscover Music | השירים הטובים ביותר של ג'סטין ביבר: מיטב 26 הרצויות הטובים ביותר של הזמר, לפי דירוג | 4 |  |
| Insider | 18 השירים הפופולארים של ג'סטין ביבר | 7 |  |
| Tell Tales | כל רצועות האלבום Purpose, מדורגים | 6 |  |
| E! | 10 הלהיטים הלוהטים הטובים ביותר של ג'סטין ביבר, מדורגים | 6 |  |
| Bustle | כל רצועות האלבום Purpose, מדורגים | 9 |  |
| Highsnobiety | 25 השירים הטובים ביותר של ג'סטין ביבר מכל הזמנים | 8 |  |
| Smooth Radio | 50 השירים הטובים ביותר בין השנים 2010–2019 | 21 |  |
| בילבורד | שירי הפופ הטובים ביותר של בילבורד לשנת 2016 | 34 |  |
פרסים ומועמדויות

| שנה | מועמד | פרס | קטגוריה | תוצאה | ביבליוגרפיה |
| --- | --- | --- | --- | --- | --- |
| 2016 | ג'סטין ביבר | פרסי המוזיקה האמריקאית | שיר הפופ/רוק האהוב ביותר | זכייה |  |
| 2016 | ג'סטין ביבר | פרסי המוזיקה הדנית | הלהיט הבינלאומי של השנה | זכייה |  |
| 2016 | ג'סטין ביבר | פרסי GAFFA | הלהיט הבינלאומי של השנה | מועמדות |  |
| 2016 | ג'סטין ביבר | פרסי המוזיקה של אמריקה הלטינית (Latin AMAs) (אנ') | שיר אהוב - קרוסאובר | זכייה |  |
| 2016 | ג'סטין ביבר | פרסי המוזיקה של Melon (אנ') | שיר הפופ הטוב ביותר | זכייה |  |
| 2016 | ג'סטין ביבר | פרסי המוזיקה של NRJ (NMA) (אנ') | השיר הבינלאומי של השנה | זכייה |  |
| 2016 | ג'סטין ביבר | Premios Juventud (אנ') | להיט אהוב | מועמדות |  |
| 2016 | ג'סטין ביבר | Rockbjörnen (אנ') | השיר הזר של השנה | מועמדות |  |
| 2016 | ג'סטין ביבר | פרסי בחירת הנוער | שיר פרידה | זכייה |  |
| 2017 | ג'סטין ביבר | פרסי המוזיקה של APRA (אנ') | היצירה הבינלאומית של השנה | מועמדות |  |
| 2017 | ג'סטין ביבר | פרסי ASCAP | שיר השנה | זכייה |  |
| 2017 | ג'סטין ביבר | פרסי מוזיקת הרדיו הקנדי (אנ') | שיר השנה של SOCAN | זכייה |  |
| 2017 | ג'סטין ביבר | פרסי גראמי | שיר השנה | מועמדות |  |
| 2017 | ג'סטין ביבר | פרסי גראמי | ביצוע סולו הפופ הטוב ביותר | מועמדות |  |
| 2017 | ג'סטין ביבר | פרסי המוזיקה של iHeartRadio | המילים הטובות ביותר | מועמדות |  |
| 2017 | אד שירן | פרסי BMI | שיר השנה | זכייה |  |
הצלחה מסחרית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עם יציאתו נכנס היישר אל העשירייה הפותחת במצעד הבילבורד הוט 100, ולאחר כמה שבועות כבש את צמרת המצעד והיה לשלישי של ביבר שעשה זאת. הקליפ זכה להצלחה עולמית גם כן ומונה הצפיות שלו עומד על כ-1.2 מיליארד צפיות מכירותיו של השיר בעולם עומדות על כ-7 מיליון עותקים.
וידאו קליפ

הוידאו קליפ לשיר בוים על ידי פאריס גובל ופורסם ביוטיוב ב-14 בנובמבר 2015, יחד עם שאר הקליפים לשירים מהאלבום כחלק מפרויקט "Purpose: The Movement". הסרטון מתחיל בכך שביבר אומר:
אהבה זה לא 'תעשה את זה בשבילי ואני הולך לעשות את זה בשבילך'. זה לא אהבה. אהבה זה פשוט 'אני הולך לעשות את זה בשבילך כי אני רוצה לעשות את זה בשבילך'
המקור באנגלית
Love isn't 'do this for me and I'm going to do this for you.' That's not what love is. Love is just 'I'm gonna do this for you because I wanna do this for you
בהמשך, נראים בעל ואישה המגולמים על ידי הרקדנים קיונה ומארי מדריד, כשם רוקדים בביתם תוך כדי התארגנות הבוקר. בשלב מסוים הם מוצגים רוקדים דרך מסכי הטלפון שלהם. הקליפ מסתיים כאשר האישה מתעוררת למחרת ומוצאת פתק עליו רשום: ”Love Yourself” (תאהבי את עצמך).
למרות שביבר לא מופיע במהלך כל הקליפ, הוא צבר פופולריות רבה והיה לסרטון הנצפה ביותר של "Purpose: The Movement" אחרי הווידאו קליפ ל-"Sorry". נכון לאוקטובר 2022 צבר סרטון השיר ביוטיוב מעל לכ-1.6 מיליארד צפיות והוא אחד מ-150 הסרטונים הנצפים ביותר בכל ההיסטוריה של הפלטפורמה.
הופעות חיות

ביבר ביצע לראשונה את "Love Yourself" בתוכנית האירוח "המופע של אלן דג'נרס" בנובמבר 2015, לרגל יציאת האלבום. ב-18 בנובמבר 2015, השיר בוצע גם בתוכנית "The Today" Show" (אנ').
ביבר גם ביצע את השיר במהלכו של סיבוב ההופעות הבינלאומי השלישי של ביבר, "Purpose World Tour", אשר התקיים מ-9 במרץ 2016 ועד 6 בספטמבר 2017 ונועד לקידום האלבום Purpose. כמו כן, ביבר ביצע את השיר במספר הופעות במהלך סבב ההופעות הרביעי שלו, Justice World Tour כשבהופעה בטרונדהיים שבנורווגיה הצטרף אליו המוזיקאי הבריטי סאם תומפקינס
ב-15 בפברואר 2016, במהלך טקס פרסי גראמי ה-58 ביצע ג'סטין את השיר לפני ביצוע "Where Are Ü Now". וכמו כן, בפרסי המוזיקה הבריטית לשנת 2016 ביצע גרסה אקוסטית של הרצועה בליווי גיטרה של ג'יימס ביי יחד עם שירים נוספים מהאלבום. ב-3 באפריל 2016 ביצע גרסה אקוסטית נוספת במהלכו של טקס פרסי המוזיקה של iHeartRadio לשנת 2016.
ב-4 ביוני 2017, ביצע ג'סטין את השיר במהלכו של מופע הצדקה והספיישל הטלוויזיוני "One Love Manchester" לזכר קרבנות הפיגוע במנצ'סטר ארנה.
ב-31 בדצמבר 2020 ביצע ביבר את "Love Yourself" במהלכו של מופעו על גג בית מלון וורלי הילטון אשר נכלל גם בסרט התיעודי "ג'סטין ביבר: העולם שלנו"
קאברים

| 0 | 1 | 2 |
| --- | --- | --- |
| ” | כי אם את כל כך, אוהבת את איך שאת נראת,  הו בייבי, את צריכה ללכת ולזיין את עצמך.  ואם את חושבת, שאני, עדיין מחזיק במשהו,  את צריכה ללכת ולזיין את עצמך.. | “ |
|  |  המקור באנגלית Cause if you like the way you look that much Oh, baby, you should go and f*ck yourself And if you think that I’m still holdin’ on to somethin’ ...You should go and fuck yourself  |  |
|  – רבים ממבצעי הקאברים בחרו במהלך הביצוע להחליף את המילים "love yourself" ב-"fuck yourself" |  – רבים ממבצעי הקאברים בחרו במהלך הביצוע להחליף את המילים "love yourself" ב-"fuck yourself" |  |
במשך השנים התפרסמו מגוון של קאברים לשיר על ידי אמנים ויוצרים שונים, כשברבים מהם בחרו במהלך השיר להחליף את המילים "love yourself" ב-"fuck yourself".
ב-14 בנובמבר 2015 פרסמה הזמרת-יוצרת הקנדית אליסיה קארה סרטון קאבר לשיר אשר צבר מעל לכ-3 מיליון צפיות ביוטיוב.
ב-17 בנובמבר 2015 פרסם גם הזמר-יוצר בריטי קונור מיינרד סרטון קאבר אשר צבר מעל לכ-50 מיליון צפיות ביוטיוב.
ב-23 בנובמבר 2015 ביצע הזמר והשחקן קייסון פייסר קאבר אשר צבר מעל לכ-20 מיליון צפיות ביוטיוב.
ב-24 בדצמבר 2015 פרסמו Futuristic ו-Devvon Terrell קאבר ראפ שצבר מעל לכ-20 מיליון צפיות ביוטיוב.
ב-20 בינואר 2016 הוציאו הזמרים הבריטים יו פרסטון וקלי קיארה סרטון קאבר בשם "Love Yourself vs F*ck Yourself", אשר בו, לאחר שפרסטון מקריא את מילות השיר המקוריות משיבה לו קיארה ומזכירה את הרגלי הבגידה והקנאה המוחצת שלו. הסרטון צבר למעל לכ-4 מיליון צפיות ביוטיוב ובשיאו מוקם במקום 16 במצעדי ה-ARIA.
ב-29 בינואר 2016 ביצעו הזמרים האמריקאים מייגן ניקול (אנ') ווסלי סטרומברג קאבר אשר צבר מעל לכ-18 מיליון צפיות ביוטיוב.
ב-5 בפברואר 2016 פרסמה הזמרת האמריקאית הלסי סרטון קאבר באולפני "Triple J" (אנ'), שצבר מעל לכ-10 מיליון צפיות.
ב-24 בפברואר פרסמו להקת הרוק "Twenty One Two" קאבר שצבר מעל ל-20 מיליון צפיות ביוטיוב.
ב-4 במרץ 2016 פרסמה הזמרת האנגלייה ג'סמין תומפסון סרטון קאבר אשר צבר מעל לכ-9 מיליון צפיות.
ב-16 במרץ 2016 פורסם קאבר של Gregory Q אשר צבר מעל ל-20 מיליון צפיות ביוטיוב.
ב-14 באפריל 2016 פרסמה הזמרת הישראלית אגם בוחבוט קאבר לשיר בליווי גיטרה של מיקי אביעוז. הוא היה לקאבר הראשון שבוחבוט ביצעה באנגלית.
ב-18 בנובמבר 2016 הוציא הזמר הספרדי ייקל דלאקאל סרטון קאבר בספרדית אשר צבר מעל לכשלושים מיליון צפיות ביוטיוב.
ב-8 במרץ 2017 בוצע קאבר על ידי הזמר אד שירן, אשר כתב את השיר לביבר. הסרטון השיג מעל לכ-13 מיליון צפיות ביוטיוב.
במאי 2017 כתב המוזיקאי הישראלי עמית אולמן קאבר בתרגום חופשי של השיר לעברית, לכבוד הגעתו של ביבר לישראל. השיר פורסם ביוטיוב ב-6 בנובמבר 2017 וצבר כ-20 אלף צפיות.
ב-21 בספטמבר 2017 כחלק מאלבום הקאברים Punk Goes Pop Vol. 7 (אנ'), ביצעו בין השאר, להקת הרוק האמריקאית "Grayscale" (אנ'), קאבר ל-"Love Yourself".